<classify> TAMASHA la Mvinyo Dodoma limekuwa kivutio kutokana na wananchi wengi kufi ka na kushuhudia bidhaa mbalimbali zinazotokana na zabibu.Wananchi wengi walijitokeza kushiriki tamasha hilo lililofunguliwa juzi na Makamu wa Rais, Samia Suluhu Hassan katika uwanja wa Mashujaa jijini hapa.Kampuni ya Magazeti ya Serikali TSN na Redio A FM zilikuwa wadhamini wa tamasha hilo la kwanza kufanyika mjini hapa, kuhamasisha wananchi kuzalisha na kutumia bidhaa hiyo. Mmoja wa watu waliofika kwenye maonesho hayo, Hamida Jumma alipongeza waandaaji wa tamasha hilo lililoandaliwa kwa ushirikiano baina ya serikali na sekta binafsi na kusema limewaelimisha ipasavyo.Mtumiaji mwingine wa mvinyo, Josephine Mazengo alisema matamasha hayo yanatakiwa kuendelea kufanyika kwani yanakuza zao hilo na wananchi wengi wanapata nafasi ya kuona mazao mbalimbali.Awali akikaribisha wananchi kuhudhuria tamasha hilo, Mkuu wa Mkoa wa Dodoma, Dk Binilith Mahenge, aliwataka wazalishaji kutumia fursa hiyo kutangaza bidhaa wanazozalisha kwa wananchi wazijue na wazitumie. Dk Mahenge alisema mkoa wa Dodoma uliamua kuendeleza zabibu kwa ajili ya kuongeza kipato kwa wananchi na kuchangia maendeleo ya viwanda ili kufikia azma ya serikali ya kuwa nchi ya viwanda ifikapo 2025.Tayari mkoani Dodoma kumekuwapo na wawekezaji binafsi wakubwa na wadogo wanaendelea kuwekeza kwenye usindikaji wa zao hili, alisema. Alisema zao hilo ambalo linazalishwa wilaya za Dodoma, Bahi na Chamwino, limekuwa chanzo cha ajira katika ngazi ya uzalishaji zipatazo 18,934.  <topic>: KITAIFA 